Broj: 02-1-297-1/25

Sarajevo, 11.02.2025. godine

Na osnovu člana 124. i člana 125. u vezi sa članom 69. Zakona o visokom obrazovanju (Službene novine Kantona Sarajevo broj: 36/22) , člana 111. i člana 237. Statuta Univerziteta u Sarajevu broj 01-14-35-1/23 od 26.07.2023. godine, Vijeće Univerzitet u Sarajevu - Fakulteta političkih nauka na sjednici održanoj 11.02.2025 godine donosi

**PRIJEDLOG ODLUKE**

**o izboru akademskog osoblja na naučnu oblast “Sigurnosne i mirovne studije “**

**I** - Utvrđuje se prijedlog Odluke o izboru u zvanje nastavnika –redovnog profesora, **dr. Zlatana Bajramovića**, na naučnu oblast “Sigurnosne i mirovne studije ” na Univerzitetu u Sarajevu - Fakultetu političkih nauka.

**II** - Prijedlog Odluke dostavit će se Senatu Univerziteta u Sarajevu na odlučivanje.

**Obrazloženje**

Komisija za pripremanje prijedloga za izbor akademskog osoblja po raspisanom konkursu na naučnu oblast “Sigurnosne i mirovne studije ” dostavila je Vijeću Univerzitet u Sarajevu - Fakulteta političkih nauka Izvještaj sa prijedlogom za izbor u zvanje redovnog profesora, dr. Zlatana Bajramovića, na naučnu oblast “Sigurnosne i mirovne studije ”. Na sjednici odsjeka Sigurnosne i mirovne studije Izvještaj je usvojen te je upućen Vijeću Fakulteta na daljnju proceduru. Vijeće Fakulteta političkih nauka je na sjednici održanoj 11.02.2025. godine razmatralo izvještaj komisije i utvrdilo prijedlog Odluke o izboru te je odlučeno kao u dispozitivu.

**Pouka o pravnom lijeku:** Protiv ove Odluke nije dozvoljena žalba, Odluka Senata visokoškolske ustanove je konačna i protiv iste se može pokrenuti parnični postupak pred nadležnim sudom u Sarajevu u roku od 30 dana od dana prijema odluke.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

**DEKAN**

Akt obradila: Adila Odobašić Mujačić \_\_\_\_\_\_\_\_\_\_\_\_\_\_\_\_\_\_\_\_\_\_

Akt kontrolisao i odobrio: prof.dr. Elvis Fejzić  **Prof.dr. Sead Turčalo**

Dostaviti:

1. Senatu UNSA;

2. evidencija Vijeća Fakulteta

3. dosije kandidata